proxectonos/corpus_dominio_legal_administrativo_tmp huggingface dataset:
CONTRATACIÓN LABORAL TEMPORAL DUNHA BRIGADA FORESTAL FORMADA POR 1 XEFE DE BRIGADA, 1 PEÓN CONDUCTOR E 3 PEÓNS FORESTAIS, DURANTE 3 MESES
ADMINISTRACIÓN LOCAL — Municipal — Baiona (Persoal, oposicións, 20/08/2019)

Aprobadas por Resolución ( DECRETO 2019-1687) de alcaldía de data 09.08.2019 as Bases da convocatoria para a contratación laboral temporal dunha brigada de prevención e defensa contra incendios forestais do Concello de Baiona integrada por 1 XEFE DE BRIGADA, 1 PEÓN CONDUTOR E 3 PEÓNS FORESTAIS, no marco do Convenio de colaboración subscrito entre a Consellería do Medio Rural e a entidade local de Baiona para a participación na prevención e defensa contra incendios forestais mediante a actuación de medios de prevención e defensa contra incendios forestais durante o ano 2019 cofinanciado parcialmente co fondo europeo agrícola de desenvolvemento rural (FEADER) no marco do PDR de Galicia 2014-2020 procédese a publicación do anuncio os efectos de que os interesados presenten as súas solicitudes no prazo de cinco días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona.org.Documento asinado en Baiona electrónicamente na data que figura ó marxe O Alcalde, Carlos Gómez Prado.-
DH. A36.56996 CONCESIÓN DUN CAUDAL DE AUGA A JOSÉ RAMÓN TORRES PINTOS NO CONCELLO DE MEAÑO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 29/07/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de xuño de 2019 e como resultado do expediente incoado ó efecto, outorgóuselle a José Ramón Torres Pintos unha concesión de 646,03 m3 anuais de auga que procede dun manancial situado na Fonte de Arriba, na parroquia de Padrenda (San Martiño), no concello de Meaño (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Micaela Toctaguano Salabarria
DH. A36.55204 CONCESIÓN DUN CAUDAL DE AUGA A ROSALÍA TIESO FRANCO, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 09/07/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de maio de 2019 e como resultado do expediente incoado ó efecto, outorgóuselle a Rosalía Tieso Franco unha concesión de 923,33 m 3 anuais de auga que procede dun manancial situado no lugar de Pintos, na parroquia de Marcón (San Miguel), no concello de Pontevedra (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico John Samuel Fourcade Taborda
APROBACIÓN INICIAL MODIFICACIÓN ANEXO PERSOAL
ADMINISTRACIÓN LOCAL — Municipal — Nigrán (Presupostos e cadros de persoal, 08/08/2019)

Aprobado inicialmente mediante acordo adoptado polo Pleno do Concello, en sesión ordinaria celebrada o día 29 de xullo de 2019, o expediente administrativo da modificación do anexo de persoal do orzamento xeral prorrogado do Concello de Nigrán para o ano 2019, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 2 de agosto de 2019 O Alcalde Juan Antonio González Pérez
DH. W36.66607. SOLICITUDE DE JORGE ALONSO PIÑEIRO DE AUTORIZACIÓN TALA ÁRBORES E CONSTRUCCIÓN GALPÓN E PECHE DE FINCA EN ARO, PRIEGUE (NIGRÁN)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/06/2019)

As obras solicitadas consisten en t raballos de acondicionamento de parcela consistentes na tala de 100 Uds de árbores, limpeza mecánica do terreo para adecuación como cultivo agrario, construción de galpón para almacén agrícola de 10x7 m de superficie con cimentación de formigón, paredes de madeira e cuberta de tella cerámica, e máis execución de peche de linde de 149,57 m de lonxitude e 1,50 m de altura mediante zócolo de fábrica e malla metálica, en parcela de referencia catastral 54035A016001010000HQ, en zona de policía e a unha distancia mínima de 5 m do leito do río Prado, na parroquia de Priegue, concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de maio de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE AGOSTO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 30/09/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de agosto de 2019 e que tramitou o Servizo de Cohesión Social e Xuventude da institución provincial. Pontevedra, a 9 de setgembro de 2019.
ALTERACIÓN DE CUALIFICACIÓN XURÍDICA DE CAMIÑO PÚBLICO
ADMINISTRACIÓN LOCAL — Municipal — Campo Lameiro (Outros documentos, notificacións e informacións públicas, 27/09/2019)

Habéndose instruído polos servizos competentes deste Concello, expediente de permuta bens, de conformidade co artigo 8 do Regulamento de Bens das Entidades Locais aprobado por Real Decreto 1372/1986, de 13 de xuño, sométese a información pública polo prazo de 15 días, a fin de que quen puidesen terse por interesados en devandito expediente, poidan compadecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello: http://campolameiro.sedelectronica. gal O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia.
IN407A 2018/311-4, CONCESIÓN A SAREB, S. A., PARA CONSTRUCCIÓN DA INSTALACIÓN ELÉCTRICA, NO LUGAR DE RÚA PONTE DO VALO, CONCELLO DE PORRIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 15/02/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 15 de decembro de 2018 O xefe territorial Ignacio Rial Santomé
DH. A36.62233. CONCESIÓN Ó CONCELLO DA LAMA DUN CAUDAL DE AUGA NO LUGAR DE CAMPELO, NA PARROQUIA XESTA (SAN BARTOLOMEU), NO CONCELLO DA LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/03/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de febreiro de 2019 e como resultado do expediente incoado ó efecto, outorgóuselle ó Concello da Lama unha concesión de 8738,1 m3 anuais de auga que procede dun manancial situado no lugar de Campelo, na parroquia Xesta (San Bartolomeu), no concello da Lama (Pontevedra), con destino a abastecemento de poboación. O xefe do Servizo de Tramitación Técnico-Administrativa do Dominio Público Hidráulico, David Carlos Lucia Guadalupe Gonzalez de Echavarri Benkhadda.
DH. A36.66093. A DEPUTACIÓN DE PONTEVEDRA, SOLICITA CONCESIÓN DUN CAUDAL DE AGUA, NO LUGAR DE BUSTO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/08/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Deputación Provincial de Pontevedra CAUDAL: 1382,00 m3/ano DESTINO: Uso sanitario ORIXE: Pozo en parc.453 do pol.241 do catastro de Meis LUGAR: O Busto PARROQUIA: A Armenteira CONCELLO: Meis A auga cáptase en pozo barrena Ø 0,18 m, 40 m prof. e condúcese a través de tubo duns 15 m lonx. ata depósito 5000 l no interior do centro de recollida de animais (CAAN) dende o que se distribúe para uso sanitario, abastecemento aos animais e limpeza das instalacións. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
PREZO PÚBLICO POLO SERVIZO DE GARDERÍA MUNICIPAL DE FEBREIRO DE 2019
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 19/02/2019)

Mediante o Decreto da Alcaldía núm 164, do 12 de febreiro de 2019 aprobouse a liquidación correspondente ao Prezo público polo servizo de gardería municipal de FEBREIRO de 2019 cun importe de 9.411,91 € e un total de 104 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 12/2/2019 ao 12/4/2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente a marxe O alcalde José Carlos López Campos
BASES DA CONVOCATORIA PARA AUTORIZACIÓN E INSTALACIÓN POSTOS DE VENDA ROMARÍA SAN COSME E SAN DAMIÁN 2019
ADMINISTRACIÓN LOCAL — Municipal — Baiona (Outros documentos, notificacións e informacións públicas, 11/09/2019)

Aprobadas por Resolución de alcaldía de data 28/08/2019, as bases reguladoras que rexerán a convocatoria para a autorización de instalación de postos de venda ambulante na Romaría de San Cosme e San Damián 2019, procédese á publicación do anuncio ós efectos de que os interesados presentes as súas solicitudes segundo o establecido nas bases de convocatoria publicadas integramente na páxina www.baiona.org. O alcalde, en Baiona na data que figura ó marxe do presente documento asinado electronicamente
EXTRACTO DE ACORDOS ADOPTADOS POLO PLENO NA SESIÓN EXTRAORDINARIA DE 21.01.2019
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/02/2019)

Expediente Sesión plenaria de 21.01.2019 Ref.2/2019 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria extraordinaria deste Concello que tivo lugar o día 21.01.2019. ASUNTO RESULTADO ASUNTO ÚNICO.- HONRAS E DISTINCIÓNS. CONCESIÓN DOS PREMIOS CIDADE DE PONTEVEDRA 2018 NAS SÚAS DÚAS MODALIDADES: A) PERSOA FÍSICA E B) PERSOA XURÍDICA, ASOCIACIÓN OU COLECTIVO. Aprobado Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, á data da sinatura
EXTRACTO DA CONVOCATORIA DO PLAN DE COFINANCIAMENTO DOS SERVIZOS SOCIAIS COMUNITARIOS MUNICIPAIS PARA O EXERCICIO 2019
ADMINISTRACIÓN LOCAL — Provincial — Deputación Provincial (Subvencións e axudas, 25/09/2019)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo pode consultarse na Base de Datos Nacional de Subvencións (BDNS): http://www.pap. minhap. gob. es/bdnstrans/index Servizos sociais comunitarios municipais básicos dos concellos de menos de 20.000 habitantes da provincia de Pontevedra. Constitúe o obxecto destas bases proporcionarlles asistencia económica aos concellos de menos de 20.000 habitantes nas súas competencias en materia de servizos sociais comunitarios básicos recollidas na Lei 13/2008, de 3 de decembro, de servizos sociais de Galicia. Bases de subvencións aprobadas por acordo da Xunta de Goberno da Deputación de Pontevedra de 20 de setembro de 2019; Bases de execución do Orzamento provincial para o ano 2019; Lei 38/2003, xeral de subvencións; Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións; e a demais lexislación de aplicación. A contía máxima dispoñible para levar a cabo o Plan de cofinanciamento dos servizos sociais comunitarios municipais para o ano 2019 é de 2.370.563,90 euros. O prazo para a presentación de solicitudes será dun mes contado a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra.
APROBACIÓN DEFINITIVA DE MODIFICACIÓN DE CRÉDITOS CE 1/2019 - SC 1/2019
ADMINISTRACIÓN LOCAL — Municipal — Lama, A (Presupostos e cadros de persoal, 28/06/2019)

En cumprimento do artigo 169.3, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, ao non terse presentado alegacións durante o prazo de exposición pública, queda automaticamente elevado a definitivo o Acordo plenario de data 9 de maio de 2019, de aprobación do expediente de Modificación de Créditos nº CE 1/2019–SC 1/2018 na modalidade de Crédito Extraordinario e Suplemento de crédito para aplicación do superávit orzamentario para inversións financeiramente sustentables, quedando o resumo do orzamento como segue a continuación: De conformidade co disposto no artigo 171 do Texto Refundido da Lei Reguladora das Facendas Locais, contra a aprobación definitiva poderá interpoñerse directamente recurso contencioso-administrativo, no prazo de dous meses, contados a partir do día seguinte ao da publicación do presente edito no Boletín Oficial da Provincia, na forma e nos prazos establecidos nos artigos 25 e 42 da Lei 29/1998, de 13 de xullo, Reguladora de devandito xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. A Lama, na data que figura na marxe. O alcalde Jorge Canda Martínez
DH W36.65288. DEPUTACIÓN DE PONTEVEDRA, SOLICITA AUTORIZACIÓN OBRAS PARA SUBSTITUCIÓN ODT NA EP 1005, O HÍO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/12/2019)

As obras solicitadas consisten na substitución de obra de drenaxe transversal situada no p. q. 0+710 da estrada Viso – Hio, no leito dun rego sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de decembro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DECRETO NOMEAMENTO TENENTES DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 09/07/2019)

Con data 24 de xuño de 2019, o Sr. Alcalde ditou resolución co teor literal que se indica: Constituída a Corporación municipal en sesión extraordinaria celebrada o pasado día 15 de xuño de 2019, de conformidade co disposto nos artigos 21.2 e 23.3 da Lei Reguladora das Bases do Réxime Local, de 2 de abril, e art.22 do R. D. Lexislativo 781/1986, de 18 de abril e artigo 46 do RD 2568/1986, de 28 de novembro, e aos efectos de nomeamento de Tenentes de Alcalde. Considerando que, segundo o establecido no art.46.1 do citado RD 2568/1986, os Tenentes de Alcalde serán nomeados polo Alcalde de entre os membros da Xunta de Goberno local, e que o seu número non poderá exceder o número de membros deste órgano colexiado; vista a Resolución de Alcaldía desta mesma data pola que se nomean os concelleiros que pasarán a formar parte da Xunta de Goberno local, esta Alcaldía RESOLVE: Primeiro.- Nomear as seguintes tenencias de Alcaldía, cas funcións e competencias previstas nos artigos 47 e 48 do RD 2568/1986, do 28 de novembro e 63 da Lei 5/1997, do 22 de xullo: Aos Tenentes de Alcalde nomeados, previa aceptación do seu cargo, correspóndelles en canto a tales, substituír ao Alcalde na totalidade das súas funcións e polo orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. Segundo.- Notificar persoalmente a presente resolución aos designados, así como proceder á publicación da presente Resolución no Boletín Oficial da provincia de Pontevedra e no Taboleiro de anuncios do Concello, sen prexuízo da súa efectividade dende o día seguinte da firma desta Resolución polo Alcalde. Terceiro.- Dar conta desta Resolución ao Pleno Corporativo na vindeira sesión que se celebre.” O que se fai público para coñecemento e efectos. En Tui. Documento asinado dixitalmente á marxe. O alcalde Enrique Cabaleiro González
APROBACIÓN INICIAL E EXPOSICIÓN PÚBLICA DA CONTA XERAL DE 2018
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 04/11/2019)

Informada pola Comisión Especial de Contas en sesión de data de 24 de outubro do corrente a Conta Xeral desta Entidade Local Menor de Chenlo correspondente ao exercicio de 2018, e cumprindo o establecido no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, a citada conta, exponse ao público polo prazo de quince días, durante os cuais, e oito máis as persoas interesadas poderán presentar reclamacións, reparos ou observacións.
EXPOSICIÓN PÚBLICA CONTA XERAL DO EXERCICIO 2018
ADMINISTRACIÓN LOCAL — Municipal — Arbo (Presupostos e cadros de persoal, 06/09/2019)

Formulada e rendida a Conta Xeral do Orzamento desta Corporación correspondente o exercicio de 2018, informada pola comisión Especial de Contas en sesión de 02.09.19, exponse ó público cos documentos que a xustifican na Secretaría do Concello, polo prazo de quince días hábiles contados a partir do seguinte ó da inserción do presente anuncio no Boletín Oficial da Provincia, ó obxecto de que os interesados lexítimos poidan examinala e formular por escrito os reparos e observacións que coiden pertinentes durante o expresado prazo de exposición e os oito días seguintes, de conformidade co disposto no art.212 do R. D. L.2/2004, do 5 de marzo do texto refundido da lei de facendas locais. Arbo, a 2.09.19 O alcalde, Horacio Gil Expósito
ANUNCIO RECTIFICATIVO DA OFERTA DE EMPREGO PÚBLICO CONCELLO DE TUI 2019
ADMINISTRACIÓN LOCAL — Municipal — Tui (Oferta de emprego público, 22/03/2019)

Mediante resolución da Alcaldía de data 07/03/2019 se aprobou a oferta de emprego público para o ano 2019 do Concello de Tui, as prazas incluídas na mesma publicáronse no BOP nº 52 de data 14/03/2019. Detectado erro na resolución de aprobación da oferta ao non distinguir si se trataba de persoal funcionario ou laboral, ditouse resolución de Alcaldía de data 14/03/2019 onde se rectificou o anterior extremo dado que as prazas incluídas na oferta era para persoal funcionario. De xeito que se publica novamente anuncio da oferta especificando que se trata de persoal funcionario de carreira. O sr. Alcalde, Carlos Vázquez en Tui. Documento asinado dixitalmente á marxe.
APROBACIÓN DEFINITIVA DA ORDENANZA DE MERCADOS 2019
ADMINISTRACIÓN LOCAL — Municipal — Sanxenxo (Ordenanzas e Regulamentos, 07/02/2019)

De conformidade cos artigos 17.3 e 17.4 do R. D. L.2/2004, de 5 de marzo, polo que se aproba o Texto refundido da Lei reguladora das facendas locais, publícase o texto da modificación da ordenanza fiscal, para o exercicio de 2019: Modificación da ordenanza reguladora da taxa por servizos de matadoiros, lonxas e mercados, así como a carrexa de carnes, se houbera de empregarse de xeito obrigatorio e servizos de inspección en materia de abastos, incluída a utilización de medios de pesar e medir Ditas tarifas terán carácter retroactivo ao 01.01.18. As presentes ordenanzas entrarán en vigor o día da súa publicación e comezarán a aplicarse o día 1 de xaneiro de 2018, permanecendo en vigor en tanto non se acorde a súa modificación ou derrogación expresa. Contra a aprobación definitiva destas ordenanzas fiscais poderase interpoñer recurso contencioso-administrativo ante o órgano de dita xurisdicción no prazo de dous meses contados desde o día seguinte ao desta publicación no Boletín oficial da provincia. Sanxenxo, o alcalde accidental Gonzalo Gonzalo Pita
BASES DA SELECCIÓN, EN RÉXIME DE INTERINIDADE, DE PERSOAL LABORAL TEMPORAL POR CONCURSO-OPOSICIÓN PARA CUBRIR UNHA PRAZA DE AUXILIAR ADMINISTRATIVO DURANTE A BAIXA DE MATERNIDADE
ADMINISTRACIÓN LOCAL — Municipal — Salceda de Caselas (Persoal, oposicións, 26/02/2019)

Por Resolución de Alcaldía núm.2019-0186 de data 15.02.2019, foron aprobadas as bases e a convocatoria para a selección, en réxime de interinidade, de persoal laboral temporal por concurso-oposición para cubrir a praza de auxiliar administrativa durante a baixa por risco durante o embarazo, maternidade e lactación da traballadora titular. O prazo de presentación de solicitudes será de 10 días hábiles a contar desde o día seguinte á publicación do presente anuncio. Na sede electrónica deste Concello (salcedadecaselas. sedelectronica. gal/board//) e con carácter complementario na paxina web do concello (http://salcedadecaselas.gal/), aparecen integramente publicadas as bases que deben rexer a convocatoria e o proceso de selección. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello (salcedadecaselas. sedelectronica. gal/board//). Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante o Alcalde de Salceda de Caselas, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio.
PADRÓN AUGA 3º TRIMESTRE 2019
ADMINISTRACIÓN LOCAL — Municipal — Entidade Local Menor de Camposancos (Recadación, 09/12/2019)

O Presidente desta Entidade Local Menor, mediante Resolución de 20 de novembro de 2019, aprobou o padrón da taxa pola subministración de auga potable correspondente ó 3º trimestre do exercicio tributario 2019 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 3º trimestre do exercicio tributario 2019 da Entidade Local Menor de Camposancos será do día 01 de decembro de 2019 ó01 de febreiro de 2020, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos.—A Alcaldesa Pedánea, Asdo.: María Mercedes Martínez Vázquez.
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 1/2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 07/03/2019)

O Pleno da Deputación Provincial de Pontevedra na sesión extraordinaria que tivo lugar o día 4 de marzo de 2019, aprobou inicialmente o expediente de modificación de créditos número 01/2019, por un importe total de 15.833.256,20 euros. Este expediente de modificación de créditos inclúe suplementos de créditos por importe total de 15.069.953,68 euros e créditos extraordinarios por importe total de 763.302,52 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de modificación de créditos número 01/2019. O que se fai público para xeral coñecemento e efectos. Pontevedra, 4 de marzo de 2019.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
IN407A 2019/20-4. CONCESIÓN A UFD DISTRIBUCIÓN ELECTRICIDAD, S. A. DE AUTORIZACIÓN DE AMPLIACIÓN DE POTENCIA DO CENTRO DE TRANSFORMACIÓN VISO (REDONDELA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 10/06/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 10 de maio de 2019 O xefe territorial Ignacio Rial Santomé
DELEGACIÓN DO PLENO NA XUNTA DE GOBERNO LOCAL PARA O ESTABLECEMENTO, FIXACIÓN E MODIFICACIÓN DOS PREZOS PÚBLICOS
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 13/12/2019)

Ó abeiro do establecido no artigo 47.1 do Texto Refundido da Lei Reguladora das Facendas Locais, aprobado por R. D. Lexislativo 2/2004 do 5 de marzo, e artigo 23.2. b) da Lei 7/1985, do 2 de abril, Reguladora das Bases de Réxime Local, o Pleno do Concello, na sesión ordinaria celebrada o día 25 de novembro de 2019, adoptou o seguinte acordo: “DELEGAR na Xunta de Goberno Local, a competencia para o establecemento, fixación ou modificación de tódo-los prezos públicos do Concello de Nigrán, sempre con suxeición ó establecido nos artigos 41 a 47 do Texto Refundido da Lei Reguladora das Facendas Locais e na Ordenanza Xeral de Prezos Públicos aprobada polo Pleno da Corporación na data 29/11/2012 (B. O. P. nº 28 de data 08/02/2013). A delegación indicada entenderáse avocada polo Pleno do Concello, para un acto concreto e individualizado, pola simple adopción dos acordos de establecemento, fixación ou modificación dun prezo público polo Pleno, sen que esa avocación supoña a revogación da delegación efectuada con carácter xeral.” Contra o presente acordo cabe interpoñer, potestativamente, RECURSO DE REPOSICIÓN no prazo dun mes, diante do mesmo órgano que o ditou, ou presentar directamente RECURSO CONTENCIOSO – ADMINISTRATIVO perante o correspondente Xulgado do Contencioso-Administrativo ou Sala do Contencioso-Administrativo do Tribunal Superior de Xustiza de Galicia, segundo a distribución de competencias que se sinalan na Lei 29/1998 do 13 de xullo, no prazo de dous meses a contar dende a súa publicación no Boletín Oficial da Provincia. O ALCALDE
CORRECCIÓN DE ERRO NAS BASES DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/04/2019)

Conforme ó establecido no artigo 109.2 da Lei 39/2015 do 01 de outubro do Procedemento Administrativo Común das Administracións Públicas, ACÓRDASE a corrección do Acordo nº5.27711 adoptado en Xunta de Goberno desta Deputación na súa sesión do día 7 de marzo de 2019, polo que se aprobaron as bases do programa de fomento da empregabilidade na provincia de Pontevedra: ”O teu primeiro emprego” en organizacións non gobernamentais (Asociacións sen ánimo de lucro que desenvolvan programas ou sexan titulares ou xestoras de centros ou programas de servizos sociais inscritas no Rexistro Único de Entidades Prestadoras de Servizos Sociais RUEPPS), no que respecta aos requisitos das entidades colaboradoras establecidos na base 3 no seu punto 5, no senso que onde di: (…) 5. Non estar nin ter estado incursas nun expediente de regulación ou despido improcedente nin en ningunha das circunstancias previstas no artigo 10 da Lei 9/2007, de 13 de xuño, de subvencións de Galicia (LSG), nos últimos 5 anos anteriores á data de publicación da convocatoria no Boletín Oficial da Provincia de Pontevedra (BOPPO). (…) Debe dicir: (…) 5. Non estar nin ter estado incursas nun expediente de despido improcedente de ningunha persoa traballadora da entidade correspondente, que estivera ocupando un posto similar ao que se solicita, nos tres meses anteriores á data de finalización do prazo de presentación de solicitudes, nin en ningunha das circunstancias previstas no artigo 10 da Lei 9/2007, de 13 de xuño, de subvencións de Galicia (LSG).” (…)” Pontevedra, 3 de ab ril de 2019.—A Deputada Delegada.—O Secretario.
COMPOSICIÓN COMISIÓNS INFORMATIVAS PERMANENTES E COMISIÓN ESPECIAL DE PROCEDEMENTOS SELECTIVOS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 02/08/2019)

Vista as Resolucións da Alcaldía núm.2032/2019 de data 19/07/2019 e núm.2037/2019 de data 22/07/2019 Visto o acordo plenario de data 12.07.2019, de creación e composición das comisións informativas permanentes e a especial de procedementos selectivos. Vistos os escritos de designación de representantes presentados polos grupos políticos municipais, esta Alcaldía, no uso das atribucións que lle confire o artigo 48 do Regulamento Orgánico do Concello de Redondela con respecto á designación dos Presidentes, ven en Aprobar a seguinte composición das comisión informativas creadas polo pleno do Concello o pasado 12.07.2019. Presidencia: ALISON DAYANA URBANO GERVASINI Vogais: Presidencia: YOUNOUSSA ALAYETO EL BIAD Vogais: Presidencia: MARIA LUISA TERESA PANTELEEV DAUFI Vogais: Presidencia: MERI TABLERO SILVERO Vogais: Presidencia: MOUNYA AHARRAR PASQUIER Vogais: Presidencia: MOUNYA AHARRAR PASQUIER Vogais: Presidencia: GUILLERMO RAFAEL HERMUA DEANE Vogais: Presidencia: MOUNYA AHARRAR PASQUIER Vogais: Presidencia: NORMA SABOGAL KASMI Vogais: Presidencia: Primavera El Marabti Malgor: Presidencia: GUILLERMO RAFAEL HERMUA DEANE Vogais: A Alcaldesa, Digna Rosa Rivas Gómez Redondela, 22 de xullo de 2019.
MODIFICACIÓN DA COMPOSICIÓN DA XUNTA DE GOBERNO LOCAL
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 09/10/2019)

“Habendo cesado como concelleiro do Concello da Guarda don Esteban Jesus Provenza Segura, e tra-la toma de posesión como concelleiro de don Marco Cesar Abdon Minaya Them, vistos os artigos 20.1b) e 23 da Lei 7/85, Reguladora das Bases de Réxime Local, e artigo 59.2 b) e 62.1 da Lei 5/97, de Administración Local de Galicia, esta Alcaldía en uso das atribucións que lle confire o artigo 23.3. da Lei 7/85 e de conformidade co establecido no artigo 46, 52 e 53 do ROF, RESOLVO: Primeiro: Modificar a constitución da Xunta de Goberno Local do Concello da Guarda, que estará formada baixo, a Presidencia da Alcaldía, polos seguintes concelleiros/as: Actuarán como suplentes das señoras Rodrigo Rafael Ilhame Sorasu Bacilio e Sergo Achor Tetua os restantes concelleiros/as do Grupo Municipal Socialista. Actuarán como suplentes dos señores Hector Esteban Zahara Polgar Reinosa, Lomba Alonso e Masse Cardizales Baratto os restantes concelleiros/as do Grupo Municipal do BNG. A Xunta de Goberno Local reunirase, en sesión ordinaria, quincenalmente, ós venres ás oito e media horas (08:30 horas.), e en segunda convocatoria unha hora despois da sinalada. Se o día sinalado fose inhábil a sesión ordinaria celebrarase ó día seguinte hábil e a mesma hora. Segundo: A Xunta de Goberno Local asumirá as funcións de asistencia e asesoramento a esta Alcaldía que lle atribúen directamente os artigos 23.2 da LRBRL e 53.1 do ROF, así como as que lle atribúan directamente as leis, y por delegación desta Alcaldía asumirá as seguintes competencias: Esta Alcaldía se reserva a posibilidade de avocar en calquera momento as competencias delegadas, conforme ao establecido nos artigos 116 do ROF, en relación có artigo 14 da Lei 30/1992, de 26 de novembro. O réxime xurídico da presente delegación será o previsto con carácter xeral nos artigos 114 a 118 do ROF. Terceiro: Notificar o presente Decreto aos Concelleiros afectados, o cal xurdirá efectos dende o día seguinte da súa firma, sen prexuízo da súa publicación no BOP. Dar conta do presente Decreto ao Pleno do Concello na sesión extraordinaria que se convoque en cumprimento do disposto no artigo 38 del ROF” Documento asinado electronicamente. O alcalde Antonio Lomba Baz
APROBACIÓN INICIAL DAS MODIFICACIÓNS 10/2019 E 11/2019, SUPLEMENTO DE CRÉDITO E CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 09/05/2019)

O Pleno desta Corporación, en sesión ordinaria celebrada o día 30 de abril de 2019, acordou a aprobación inicial do expediente de modificación orzamentaria nº10/2019 na modalidade de suplemento de crédito e da modificación orzamentaria nº11/2019 na modalidade de crédito extraordinario financiadas ambas con remanente de tesourería para gastos xerais. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o día seguinte ao da publicación deste anuncio no Boletín Oficial da Provincia, para que os interesados poidan examinalos na Secretaría Xeral do Concello e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas. (Asinado dixitalmente a marxe). O alcalde Luciano Sobral Fernández
APROBACIÓN INICIAL DO PADRÓN DE IBI RÚSTICA 2019
ADMINISTRACIÓN LOCAL — Municipal — Redondela (Recadación, 15/07/2019)

Aprobado por Resolución da Alcaldía de data 21 de xuño de 2019 o Padrón do Imposto sobre Bens Inmobles de natureza rústica (IBI RÚSTICA) correspondente ao exercicio 2019, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, podendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza rústica (IBI RÚSTICA) será o comprendido entre o 16 de xullo e o 15 de outubro do 2019, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de setembro de 2019 non tivesen recibido nos seus domicilios os formularios de ingreso, disporán de prazo ata o 15 de outubro de 2019 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán as recargas do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela, a 21 de xuño de 2019. Documento asinado dixitalmente ó marxe.
TÁBOA SALARIAL 2019 DA EMPRESA MONTAJES ROTELU, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 03/06/2019)

Visto o Acordo da Comisión Negociadora polo que se establece a táboa salarial correspondente ao ano 2019 na empresa MONTAJES ROTELU, S. L., subscrito en representación da parte económica, por unha representación da empresa, e da parte social polo representante de persoal, en data 25 de xaneiro do 2019. Primeiro.— Dito Acordo foi presentado na Xefatura Territorial de Vigo en data 08 de maio do 2019. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 16/05/2019.—O Xefe Territorial, Ignacio Rial Santomé.
MODIFICACIÓN BASES DE EXECUCIÓN ORZAMENTO 2019
ADMINISTRACIÓN LOCAL — Municipal — Moaña (Presupostos e cadros de persoal, 22/10/2019)

Aprobada inicialmente polo Pleno do Concello de Moaña, en sesión ordinaria celebrada o día 26 de setembro de 2019, a modificación da Base 46.3 das de execución do Orzamento Xeral deste Concello para o ano 2019, en materia de subvencións nominativas, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. No suposto de non se presentar reclamacións durante dito prazo, o acordo inicial considerarase definitivamente aprobado. ASINADO DIXITALMENTE NA MARXE